Ka 2004, fa Cathy a na le dingwaga di le 31, o ne a fudugela kwa Taiwan, mme o leka ka natla go tshela botshelo jo bo sa raraanang. A re: “Ke ne ka botsa bakaulengwe le bokgaitsadi gore nka reka kae maungo le merogo ka tlhwatlhwa e e kwa tlase. Kgakololo ya bone e e molemo e ne ya nthusa go boloka madi.” Ke eng se se mo thusang go tswelela a tshela botshelo jo bo sa raraanang? Cathy a re: “Ka metlha ke rapela Jehofa gore a nthuse go kgotsofalela dijonyana tse ke di jang le diaparo tse di sa jeng madi a mantsi tse ke di aparang. Ke akanya gore Jehofa o araba dithapelo tsa me ka go nthuta go itse se ke se tlhokang le go nthusa gore ke kgotsofale le fa ke se na sengwe le sengwe se ke se batlang.” Gape a re: “Ke itumelela botshelo jwa me jo bo sa raraanang ka gonne bo nthusa go tlhoma mogopolo mo dilong tsa semoya.”